# Acetylcystein

### Fra Wikipedia, den frie encyklopædi

Du har nye beskeder (forskel fra næstsidste redigering).

Acetylcystein, også kendt som n-acetylcystein (NAC) er en farmakologisk agent brugt som mukolytikum (slimopløsende) og i behandling af paracetamoloverdose. Det findes under handelsnavnene Mucomyst (Bristol-Myers Squibb), Mucolysin (Sandoz) og Acetylcystein SAD.

Acetylcystein

## [redigér] Dosering

Acetylcystein findes i to doseringsformer:

- Brusetabletter og depottabletter (Mucomyst, Mucolysin) mod slimet hoste
- Intravenøs opløsning (Acetylcystein SAD) til behandling af paracetamoloverdose

## [redigér] Kemi

Acetylcystein er n-acetylderivativet af aminosyren cystein, og er en precursor til antioxidanten gluthathion. Thiol (sulfhydryl)-gruppen udviser antioxiderende aktivitet og er i stand til at reducere frie radikaler.

## [redigér] Klinisk brug

### [redigér] Mukolytisk terapi

Acetylcystein er en vigtig adjuvant i behandlingen af sygdomme med for megen slimproduktion, hvor slimen er tyk. Disse tilstande inkluderer emfysem, bronkitis, tuberkulose og lungebetændelse, samt almindelig forkølelse. Acetylcystein splitter disulfid-bindinger som forbinder proteiner i slim.

### [redigér] Paracetamoloverdose

Intravenøs acetylcystein er indikeret i behandlingen af paracetamoloverdose. Oral acetylcystein til dette formål er ualmindelig, da det tolereres dårligt i de høje doser, der kræves (p.g.a. dårlig oral biotilgængelighed), og da det har en ubehagelig smag samt fremprovokerer kvalme.

Mod paracetamolforgiftning virker acetylcystein ved at forstærke gluthathion-reserverne, som nedbrydes af giftige paracetamolmetabolitter. Desuden binder acetylcystein sig også direkte til disse metabolitter. Dette reducerer mængden af leverskade, en paracetamoloverdose fremprovokerer.

## [redigér] Andre anvendelser

- Mod tømmermænd, da det angiveligt nedbryder acetaldehyd
- Acetylcystein sænker muligvis dødeligheden af influenza (påvist i dyrestudier)

Hentet fra "http://da.wikipedia.org../../../a/c/e/Acetylcystein.html"

Kategori: Lægemidler

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Français
- Polski
- Svenska